钦定古今图书集成/明伦汇编/官常典/第648卷 > 高瑶
## 钦定古今图书集成/明伦汇编/官常典/第648卷 > 高瑶

按《广东通志》：“瑶，闽县人。成化十九年知番禺县。为政
先风化，后簿书，节财务，义以身倡之，且廉正有威，人
自不犯。县左有权幸所创寺，僧不敢杵钟，权幸问故，
曰：‘畏高耳’。明日，僧逃去，权幸寻亦撤钟。布政使陈选
每叹赏曰：‘古循吏弗过也’。瑶母诞日，选为诗赠焉。市
舶太监韦眷家人不法，选籍其私货，诸司无敢收者”，
瑶请以身当之，尽没入库，权贵为之夺气。未几，眷诬
奏选被逮，瑶亦落职。束书数箧，角巾飘然去。士民泣
送者几千人。